Društvo Pleteršnikova domačija Pišece, Slovenija

(Društvo za varovanje maternega jezika, naravne

in kulturne dediščine „Maks Pleteršnik“ Pišece)

Slovencem po svetu

V Pišecah, marec 2022

**VABILO V PIŠECE: „MOJA HIŠA JE TVOJ DOM“**

**za skupine do 5 oseb, čas bivanja najmanj 2, največ 7 nočitev**

**oz. po dogovoru za udeležence iz bolj oddaljenih krajev**

**DO 31. AVGUSTA IN OD 1. DO 15. OKTOBRA 2022**

**(ali po dogovoru)**

**-BREZPLAČNO, PROSIMO PA ZA PROSTOVOLJNI PRISPEVEK-**

Naše društvo v sodelovanju z domačo UNESCO-vo OŠ Maksa Pleteršnika Pišece ob finančni podpori Urada za Slovence po svetu tudi letos organizira bivanje slovenskih skupin oz. družin, ki živite izven domovine. Vabimo vas v Pleteršnikovo zidanico, ki je v osrednjem delu tudi kulturni spomenik.

Pišece so vasica v zaščitenem območju Kozjanskega parka, na poti med Termami Čatež pri Brežicah na jugu in Termami Olimia v Podčetrtku na severu.

V preteklih treh letih so bili udeleženci v glavnem zelo zadovoljni. Bivanje v zidanici je najbolj primerno za ljubitelje narave, miru in tišine. Najbližji wi-fi je v gostilni (500 m od zidanice), pot do zidanice zadnjih 300 m poteka po gozdni poti – malo težje dostopno z avtom, kadar dežuje.

Želimo, da bi bogato kulturno, jezikovno zapuščino Maksa Pleteršnika in našo naravno dediščino lahko doživelo čim več naših rojakov. Tako ohranjamo spomin na dragoceno slovarsko delo Maksa Pleteršnika, ki ¨Dal narodu je svojemu zaklad, odkril bogastvo mu slovenskega jezika,¨ kot piše na njegovem nagrobniku v Pišecah. Poleg spoznavanja dežele in kulture prednikov lahko doživite slovenski jezik v pristnem okolju in ob druženju z domačini.

V zidanici je 5 ležišč (2 pograda in 1 pomožno ležišče), čajna kuhinja z osnovnimi potrebščinami (možno kuhanje obrokov) z jedilnico oz. prostorom za delavnice, wc in kabina za prhanje.

Za prevoz in prehrano poskrbite sami, lahko naročite kosila v šoli.

Vsaka skupina bo dobila ¨domačega prijatelja¨, domačina, prostovoljca, ki bo poskrbel za vašo namestitev, vas seznanil z vsemi dogodki v bližnji okolici in vam bo tudi sicer na voljo, če boste kaj potrebovali.

Polastni izbiri in možnostnih se boste lahko udeleževali kulturnih in drugih dejavnosti v našem kraju in ali kjer koli drugje v Sloveniji in nekaj vtisov zapisali v dnevnik zidanice.

Ob obisku družin s predšolskimi otroki in šolarji se bodo lahko otroci, učenci (v skladu z uredbami in ukrepi glede COVIDA 19), če bo to možno, udeleževali dejavnosti v vrtcu oz. sodelovali pri pouku v domači šoli, dijaki lahko obiskujejo pouk v gimnaziji ali srednji ekonomski šoli v 15 km oddaljenih Brežicah. Prevozi za dijake so brezplačni, z obstoječimi avtobusnimi linijami šolskih prevozov, s katerimi se vozijo tudi domači šolarji.

Prav zato imajo **družine z otroki prednost pri prijavi do 24. junija in od 1. do 15. oktobra.**

Prosimo vas tudi, da s sabo prinesete gradivo o delovanju vašega društva (biltene, zgoščneke ...). V delu Pleteršnikove domačije smo začeli ustvarjati zbirko, ki predstavlja utrinke delovanja Slovencev po svetu. Z njo bomo obogatili ponudbo Pleteršnikove spominske hiše in drugih domačih znamenitosti ter tako obiskovalce osveščali o širini in bogastvu slovenskega kulturnega prostora.

Vemo, da Slovenci po svetu delujete na različnih področjih in se ukvarjate z različnimi dejavnostmi, zato vas vabimo, da v času bivanja, če bo možno, brezplačno predstavite svoje delo (v šoli, občinski knjižnici, ob tradicionalnih prireditvah v kraju, občini ...).

Za prijave, usklajevanje terminov bivanja, sprejem in namestitev bo poskrbelo Društvo Pleteršnikova domačija. Vodenje dokumentacije bo potekalo v skladu s predpisano zakonodajo (tudi glede varovanja osebnih podatkov).

Prosti in zasedeni termini bodo objavljeni na FB Maks Pleteršnik (Dogodki - Koledar).

Hvaležni bomo za vsak prostovoljni prispevek, s katerim boste pomagali pri kritju stroškov vzdrževanja Pleteršnikove zidanice in bivanja v njej.

**Zbirnik informacij, fotografij, vtisov:** <https://padlet.com/dompisece/gdkbvnw7dvpec6cd>

Radio Prvi: https://radioprvi.rtvslo.si/2021/07/lokalni-cas-63/

Moja Slovenija, september 2018, na straneh 3 in 4, slovenska različica:  
<https://issuu.com/moja-slovenija/docs/09-september-2018-moja_slovenija_is>

in angleška:

[https://issuu.com/moja-slovenija/docs/09-september-2018 moja\_slovenija\_is\_00ba17cf213043?fbclid=IwAR3a90vcDjQ-7y4qro6nB1udsVsCZI9W\_3yCmoXOBTcr2JNSKjGIFsS5pvw](https://issuu.com/moja-slovenija/docs/09-september-2018%20moja_slovenija_is_00ba17cf213043?fbclid=IwAR3a90vcDjQ-7y4qro6nB1udsVsCZI9W_3yCmoXOBTcr2JNSKjGIFsS5pvw)

Posavski obzornik: <https://www.posavskiobzornik.si/panorama/v-pletersnikovi-zidanici-srbska-druzina-s-posavskimi-koreninami-94037>

Dolenjski list: <https://www.dolenjskilist.si/2021/07/22/251084/novice/posavje/Med_spomini_v_Pletersnikovih_krajih/>

Prilagamo obrazec za prijavo in se veselimo srečanja z vami.

Rut Zlobec, Martin Dušič,

vodja sekcije za stike s Slovenci po svetu predsednik društva

Društvo Pleteršnikova domačija Pišece

Pišece 4, 8255 Pišece

Tel.: +386 (0)7 45 20 080 (Martin Dušič)

Mobi: +386 (0) 51 337 248 (Martin Dušič)

e-pošta: [dompisece@gmail.com](mailto:dompisece@gmail.com)

Facebook: Maks Pleteršnik

**MOJA HIŠA JE TVOJ DOM 2022**

P R I J A V N I C A

|  |  |
| --- | --- |
| Društvo oz. skupnost Slovencev **ali posameznik** (naziv, naslov): |  |
| Ime in priimek kontaktne osebe: |  |
| E- pošta kontaktne osebe: |  |
| Tel. oz. mobilni tel.: |  |

PRIJAVLJAMO:

|  |  |  |  |
| --- | --- | --- | --- |
| Ime in priimek | Letnica rojstva | e-pošta | mobilni tel. |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

Otroci oz. mladi do 18 let morajo biti v spremstvu odrasle osebe.

Želeni termin bivanja: od \_\_\_\_\_\_\_\_\_\_\_\_ do \_\_\_\_\_\_\_\_\_\_\_\_\_.

Rezervni termin: od \_\_\_\_\_\_\_\_\_\_\_\_do \_\_\_\_\_\_\_\_\_\_\_\_\_\_.

**SKENIRANO PRIJAVNICO** pošljite na: [dompisece@gmail.com](mailto:DOMPISECE@GMAIL.COM)

**Zbirnik informacij, fotografij, vtisov:** <https://padlet.com/dompisece/gdkbvnw7dvpec6cd>